钦定古今图书集成/方舆汇编/职方典/第1283卷 > 《磨厓碑》蓝涧
## 钦定古今图书集成/方舆汇编/职方典/第1283卷 > 《磨厓碑》蓝涧

“浯溪之上磨厓碑，尚书之笔刺史词。蛟龙倾动雷雨
垂，虎豹惨淡风云驰。词严义正意则微，银钩铁画世
莫窥。是时妖孽侵唐基，帝星白日西南移。灵武仓卒
事亦危，一二老臣共扶持。秋风万里天王旗，乾坤迅
扫重清彝。九重宫阙回春姿，二圣懽乐孝且慈。丰功
伟业何巍巍，周宣汉武宜同时。”臣结再拜陈颂诗，勒
“铭不用鼎与彝。磨高镌坚厓石隳，大书更藉鲁公为。
凛然抗贼气未衰，快剑长戟纷离披。苍石漠漠青苔
滋，字迹磨灭犹可推。乃知古人用意奇，真与造化同
等期。山空江晚舟楫迟，萧萧落木寒蝉悲。”